CELEX: 32005R1994
Language: lt
Date: 2005-12-07 00:00:00
Title: 2005 m. gruodžio 7 d.  Komisijos reglamentas (EB) Nr. 1994/2005, nustatantis pagrindinius produktus, už kuriuos negali būti atliekamas eksporto grąžinamųjų išmokų išankstinis mokėjimas

8.12.2005   
            
            
               LT
            
            
               Europos Sąjungos oficialusis leidinys
            
            
               L 320/30
            
         
      KOMISIJOS REGLAMENTAS (EB) Nr. 1994/2005
   2005 m. gruodžio 7 d.
   nustatantis pagrindinius produktus, už kuriuos negali būti atliekamas eksporto grąžinamųjų išmokų išankstinis mokėjimas
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1) ypač į jo 18 straipsnio pirmą pastraipą, ir į atitinkamas kitų reglamentų, nustatančių bendrą žemės ūkio produktų rinkų organizavimą, nuostatas,
   atsižvelgdama į 1980 m. kovo 4 d. Tarybos reglamentą (EEB) Nr. 565/80 dėl eksporto grąžinamųjų išmokų už žemės ūkio produktus išankstinio išmokėjimo (2),
   kadangi:
   
               (1)
            
            
               1981 m. birželio 17 d. Komisijos reglamentas (EEB) Nr. 1618/81, nustatantis bazinius produktus už kuriuos negali būti atliekamas eksporto grąžinamųjų išmokų išankstinis mokėjimas (3), buvo keletą kartų iš esmės keičiamas (4). Siekiant aiškumo ir racionalumo minėtas reglamentas turėtų būti kodifikuotas.
            
         
               (2)
            
            
               Reglamento (EEB) Nr. 565/80 4 straipsnio 2 dalis taikoma perdirbtiems produktams ir prekėms, pagamintoms iš pagrindinių produktų, jeigu panašiems produktams nedraudžiama taikyti įvežimo perdirbti priemonių. Reikėtų parengti minėtų produktų, nurodytų Reglamento (EEB) Nr. 565/80 8 straipsnyje, sąrašą. Įvežimo perdirbti priemones draudžiama taikyti tam tikriems produktams, panašiems į pagrindinius produktus.
            
         
               (3)
            
            
               Šiame reglamente numatytos priemonės atitinka visų susijusių vadybos komitetų nuomones,
            
         PRIĖMĖ ŠĮ REGLAMENTĄ:
   1 straipsnis
   Pagrindiniai produktai, kuriems negali būti taikomos Reglamento (EEB) Nr. 565/80 4 straipsnyje nurodytos priemonės, išvardijami šio reglamento I priede.
   Tačiau minėtos priemonės tokiems pagrindiniams produktams negali būti taikomos, tik jei jie skirti naudoti perdirbant produktus, minimus:
   
               a)
            
            
               Reglamento (EB) Nr. 1784/2003 I priede, išskyrus pagal KN 2309 kodą klasifikuojamus produktus;
            
         
               b)
            
            
               Tarybos reglamento (EB) Nr. 1785/2003 (5) 1 straipsnio 1 dalies c punkte.
            
         2 straipsnis
   Reglamentas (EEB) Nr. 1618/81 yra panaikinamas.
   Nuorodos į panaikintą reglamentą laikomos nuorodomis į šį reglamentą, ir skaitomos pagal III priede pateiktą atitikmenų lentelę.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 7 d.
      
         
            Komisijos vardu
         
         José Manuel BARROSO
         
         
            Pirmininkas
         
      
   
   
      (1)  OL L 270, 2003 10 21, p. 78. Reglamentas su pakeitimais, padarytais Komisijos reglamentu (EB) Nr. 1154/2005 (OL L 187, 2005 7 19, p. 11).
   
      (2)  OL L 62, 1980 3 7, p. 5. Reglamentas su paskutiniais pakeitimais, padarytais Komisijos reglamentu (EB) Nr. 444/2003 (OL L 67, 2003 3 12, p. 3).
   
      (3)  OL L 160, 1981 6 18, p. 17. Reglamentas su paskutiniais pakeitimais, padarytais Reglamentu (EEB) Nr. 3480/88 (OL L 305, 1988 11 10, p. 28).
   
      (4)  Žr. II priedą.
   
      (5)  OL L 270, 2003 10 21, p. 96.
   
      I PRIEDAS
      
                  KN kodas
               
               
                  Aprašymas
               
            
                  1104
               
               
                  Javų grūdai, apdirbti kitais būdais (pavyzdžiui, lukštenti, traiškyti, perdirbti į dribsnius, gludinti, skaldyti arba smulkinti), išskyrus ryžius, klasifikuojamus 1006 pozicijoje; javų gemalai, sveiki, traiškyti, perdirbti į dribsnius arba malti:
               
            
                  1104 30
               
               
                  – Javų gemalai, sveiki, traiškyti, perdirbti į dribsnius arba malti
               
            
                  1106
               
               
                  Džiovintų ankštinių daržovių, klasifikuojamų 0713 pozicijoje, sago palmių šerdžių arba šakniavaisių ar gumbavaisių, klasifikuojamų 0714 pozicijoje, arba produktų, klasifikuojamų 8 skirsnyje, miltai, rupiniai ir milteliai:
               
            
                  1106 20
               
               
                  – Sago palmių šerdžių arba šakniavaisių ar gumbavaisių, klasifikuojam 0714 pozicijoje:
               
            
                  1106 20 90
               
               
                  – – Kiti
               
            
                  1109 00 00
               
               
                  Kviečių glitimas, džiovintas arba nedžiovintas
               
            
                  2302
               
               
                  Sėlenos, išsijos ir kitos sijojimo, malimo arba kito javų arba ankštinių augalų apdorojimo liekanos, granuliuotos arba negranuliuotos:
               
            
                  2302 10
               
               
                  – Kukurūzų
               
            
                  2302 20
               
               
                  – Ryžių
               
            
                  2302 30
               
               
                  – Kviečių
               
            
                  2302 40
               
               
                  – Kitų javų
               
            
                  2303
               
               
                  Krakmolo gamybos liekanos ir panašios liekanos, cukrinių runkelių becukrė masė, cukranendrių išspaudos ir kitos cukraus gamybos atliekos, žlaugtai ir kitos alaus arba alkoholinių gėrimų gamybos atliekos, granuliuotos arba negranuliuotos:
               
            
                  2303 10
               
               
                  – Krakmolo gamybos liekanos ir panašios liekanos:
               
            
                  – – Kukurūzų krakmolo gamybos liekanos (išskyrus koncentruotus mirkymo skysčius), kurių sudėtyje baltymai sudaro:
               
            
                  2303 10 11
               
               
                  – – – Daugiau kaip 40 % sausojo produkto masės
               
            
   
      II PRIEDAS
      Panaikinamas reglamentas su vėlesniais pakeitimais
      
                  Komisijos reglamentas (EEB) Nr. 1618/81
               
               
                  (OL L 160, 1981 6 18, p. 17)
               
            
                  Komisijos reglamentas (EEB) Nr. 2880/84
               
               
                  (OL L 272, 1984 10 13, p. 15)
               
            
                  Komisijos reglamentas (EEB) Nr. 3480/88
               
               
                  (OL L 305, 1988 11 10, p. 28)
               
            
   
      III PRIEDAS
      ATITIKMENŲ LENTELĖ
      
                  Reglamentas (EEB) Nr. 1618/81
               
               
                  Šis reglamentas
               
            
                  1 straipsnis
               
               
                  1 straipsnis
               
            
                  2 straipsnis
               
               
                  —
               
            
                  —
               
               
                  2 straipsnis
               
            
                  3 straipsnis
               
               
                  3 straipsnis
               
            
                  Priedas
               
               
                  I priedas
               
            
                  —
               
               
                  II priedas
               
            
                  —
               
               
                  III priedas